open-index/open-wikipedia-markdown huggingface dataset:
טלסקופי מגלן

**טלסקופי מגלן** הם זוג טלסקופים אופטיים בקוטר 6.5 מטר כל אחד, הממוקמים במצפה לאס קמפאנס בצ'ילה. הטלסקופים נקראים **באדה** (מגלן I), על שם האסטרונום וולטר באדה ו**קליי** (מגלן II), על שם הפילנתרופ לנדון טי. קליי. אור ראשון בטלסקופים הושג ב-15 בספטמבר 2000 (באדה), וב-7 בספטמבר 2002 (קליי). הגוף שבנה ומפעיל את הטלסקופים הוא קונסורציום הכולל את מכון קרנגי למדע, אוניברסיטת אריזונה, אוניברסיטת הרווארד, אוניברסיטת מישיגן והמכון הטכנולוגי של מסצ'וסטס. זוג הטלסקופים נקרא על שם פרדיננד מגלן, החוקר הפורטוגזי בן המאה ה-16.

## מכשירים נוכחיים בטלסקופי מגלן
**טלסקופ באדה (מגלן I)**
* IMACS – מצלמה בעלת שדה רחב וספקטרוגרף מרובה עצמים
* FourStar – מצלמת שדה רחב בתחום התת-אדום
* FIRE – ספקטרוגרף ברזולוציה בינונית בתחום התת-אדום
* MagE – ספקטרוגרף ברזולוציה בינונית בתחום אור נראה
* LLAMAS – ספקטרוגרף חדש בתהליך השמשה

**טלסקופ קליי (מגלן II)**
* MIKE – ספקטרוגרף אשל בעל יעילות גבוהה
* LDSS-3 – ספקטרוגרף סקרים, בעל שדה רחב, יעילות גבוהה ויכולת ריבוי עצמים
* Megacam – מצלמה בעלת שדה של 24x24 דקות קשת
* מכשירים נוספים (דורשים התקנה מיוחדת או תאום עם אנשי קשר)
** PFS – ספקטרוגרף לחיפוש אחר כוכבי לכת חוץ שמשיים
** M2FS – ספקטרוגרף מרובה סיבים, בעל מצבי רזולוציה גבוהה (R=17000-34000), בינונית (R=4000-14000), ונמוכה (R=1500-3000)
** PISCO – מצלמה בתחום האור הנראה, עם יכולת צילום במספר מסננים במקביל (נכון ל-2025 נמצאת בתיקון).
** WINERED – ספקטרוגרף אשר בעל מצבי רזולציה גבוהה ובינונית בתחום תת-אדום קרוב (סביב 100–1400 ננומטר).

## חיפוש כוכבי לכת
תוכנית המתנהלת על טלסקופ קליי באמצעות ספקטרוגרף MIKE, במהלכה צופים על מספר רב של כוכבים במטרה למצוא כוכבי לכת מחוץ למערכת השמש. 

## מערכת MagAO
בשנת 2013, טלסקופ קליי צויד במערכת אופטיקה אדפטיבית בשם MagAO, שאפשרה לו לצלם תמונות ברזולוציה זוויתית גבוהה של 0.02 שניות קשת. זווית זו מקבילה לגודל הזוויתי של מטבע בקוטר סנטימטר אחד במרחק של 90 קילומטר.

מערכת MagAO יועדה במקור לטלסקופ הבינוקולארי הגדול, אך המראה המשנית ניזוקה לפני התקנתה. קוטר המראה המקורית היה 91 ס"מ, והנזק היה בעיקר בחלק החיצוני. מנהל הפרויקט (ליירד קלו), וצוותו הצליחו לשנות את ייעודה של המראה לשימוש בטלסקופ קליי. לצורך כך, הטכנאים במצפה סטיוארד חתכו את החלק החיצוני השבור והקטינו את קוטר המראה ל-85 ס"מ.

## גלריה

קובץ:Magscope.jpg|חלק ממצפה הכוכבים לאס קמפאנס לאחר שלג, טלסקופי מגלן מימין.
קובץ:Magellan_telescopes.jpg|טלסקופי מגלן בלילה


## ראו גם
* הטלסקופ הקנרי הגדול
* טלסקופ מגלן הענק (GMT) הוא טלסקופ גדול במיוחד הנמצא בבנייה במצפה לוס קמפאנס, כחלק מתוכנית הטלסקופים הגדולים במיוחד של ארצות הברית.

## קישורים חיצוניים

* דף הבית של טלסקופי מגלן – מכון קרנגי למדע
* עמוד הבית של מצפה הכוכבים של לאס קמפאנס ושל טלסקופי מגלן

## הערות שוליים

קטגוריה:צ'ילה: מדע וטכנולוגיה
קטגוריה:טלסקופים אופטיים
מכון אסלן

**מכון אסלן** (באנגלית: **Esalen Institute**) הוא מרכז אמריקאי לחקר הפוטנציאל האנושי, להתפתחות אישית ולרוחניות, הממוקם בביג סר, קליפורניה. המכון נוסד בשנת 1962 על ידי מייקל מרפי ודיק פרייס, ונחשב לאחד ממוקדי התפתחותה של תנועת הפוטנציאל האנושי בארצות הברית.

המכון יושב על שטח הכולל מעיינות חמים טבעיים הצופים אל האוקיינוס השקט, ששימשו בעבר את שבט האסלן האינדיאני, שממנו נגזר שמו של המקום. מרפי ופרייס ביקשו להקים מקום שבו ניתן יהיה לשלב בין מדע, רוחניות ופסיכולוגיה הומניסטית, ולקדם חקר חווייתי של תודעת האדם.

## היסטוריה
במהלך שנות ה־60 וה־70 של המאה ה־20 הפך מכון אסלן למוקד משיכה מרכזי להוגים, פילוסופים ומטפלים שהשפיעו על התפתחות הפסיכולוגיה ההומניסטית ועל תרבות הנגד בארצות הברית. בין המרצים והחוקרים שפעלו בו ניתן למנות את אברהם מאסלו, קרל רוג'רס, אלן ווטס, פריץ פרלס (מייסד גישת הגשטלט), ג'וזף קמפבל ואחרים.

אסלן שימש כמעבדה חופשית לרעיונות חדשים בנושאי תודעה, חוויה גופנית, מיסטיקה ויצירתיות, והיה בין הגופים הראשונים ששילבו מדיטציה, פסיכותרפיה, ותרבות פסיכדלית תחת קורת גג אחת.

## פעילות
המכון מקיים סדנאות, ריטריטים וכנסים בנושאים כגון:
* פסיכולוגיה טרנספרסונלית
* מדיטציה ומיינדפולנס
* תנועה ותרפיה גופנית
* פילוסופיה רוחנית מזרחית ומערבית
* ריפוי הוליסטי ומודעות עצמית
* יצירתיות ואומנות

הגישה באסלן מבוססת על תפיסה הוליסטית הרואה באדם ישות מאוחדת של גוף, נפש ורוח, ומעודדת חוויה ישירה והרחבת גבולות התודעה.

## השפעה
מכון אסלן נחשב לאחד הסמלים של תרבות העידן החדש ולחוליה מרכזית בהתפתחות התודעה הרוחנית במערב. רעיונות רבים שנולדו במכון חלחלו אל הפסיכותרפיה המודרנית, החינוך האלטרנטיבי, התנועה הסביבתית ותחום הפסיכולוגיה החיובית.

המכון ממשיך לפעול גם במאה ה־21, ומציע תוכניות בינלאומיות, קורסים מקוונים, וסדנאות המשלבות בין רוחניות, מדע ופעולה חברתית.

## ראו גם
* פסיכולוגיה הומניסטית

## קישורים חיצוניים
* 

* האתר הרשמי של מכון אסלן 

קטגוריה:קליפורניה
קטגוריה:פסיכולוגיה הומניסטית
קנטן אנדז'נטו

**קנטן אנזו לאו אנדז'נטו אמביצ'ה** (בצרפתית: **Quentin Enzo Leo Ndjantou Mbitcha**; נולד ב-23 ביולי 2007 בארפאז'ון שבצרפת) הוא כדורגלן צרפתי המשחק בעמדת קשר הכנף בקבוצת פריז סן-ז'רמן מליגת העל הצרפתית.

## קריירת מועדונים
אנדז'נטו נולד בצרפת להורים ממוצא קמרוני. הוא גדל במחלקות הנוער של RC ארפאז'ון, פריז, US וילז'וויף ופריז סן-ז'רמן. ב-27 בספטמבר 2025 ערך את הופעת הבכורה שלו בקבוצה הבוגרת של פריז סן-ז'רמן, בניצחון 0–2 על אוסר במסגרת המחזור השישי בליגת העל הצרפתית לעונת 2025/2026. ב-1 באוקטובר ערך את הופעת הבכורה שלו בליגת האלופות, בניצחון 1–2 על ברצלונה במסגרת שלב הליגה לעונת 2025/2026.

## קריירה בין-לאומית
בחודש ספטמבר 2025 זומן אנדז'נטו לסגל נבחרת צרפת עד גיל 20 לטורניר גביע העולם עד גיל 20 לשנת 2025, אך לא שוחרר לטורניר על-ידי פריז סן-ז'רמן לאחר שנקרא לשחק עם הקבוצה הבוגרת.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני פריז סן-ז'רמן
קטגוריה:צרפתים שנולדו ב-2007
ארון אנסלמינו

**ארון אנסלמינו** (בספרדית: **Aarón Anselmino**; נולד ב-29 באפריל 2005 בברנרדו לארודה שבארגנטינה) הוא כדורגלן ארגנטינאי המשחק בעמדת הבלם בקבוצת שטרסבורג מהליג 1, בהשאלה מצ'לסי.

## קריירת מועדונים
אנסלמינו גדל במחלקות הנוער של חובנטוד אונידה, ספורטיבו ריאליקו ובוקה ג'וניורס. ב-10 ביוני 2023 חתם על חוזה מקצועני ראשון בבוקה ג'וניורס, והחל לשחק בקבוצה הבוגרת של המועדון במסגרת ליגת העל הארגנטינאית. ב-9 בינואר 2024 האריך את חוזהו במועדון עד לחודש דצמבר 2028.

ב-8 באוגוסט 2024 חתם אנסלמינו על חוזה לשבע שנים בצ'לסי מהפרמייר ליג, והושאל בחזרה לבוקה ג'וניורס למשך 12 חודשים. ב-3 בינואר 2025 נקרא בחזרה לצ'לסי, לאחר שערך 18 הופעות ליגה בסך הכל במדי בוקה ג'וניורס. ב-28 ביוני ערך את הופעת הבכורה שלו במועדון, בניצחון 1–4 על בנפיקה ליסבון במסגרת שלב שמינית הגמר של גביע העולם למועדונים לשנת 2025. זו הייתה הופעתו היחידה בטורניר, בו זכתה צ'לסי.

ב-27 באוגוסט 2025 הושאל למשך עונת 2025/2026 לבורוסיה דורטמונד מהבונדסליגה. ב-31 באוגוסט ערך את הופעת הבכורה שלו במועדון, בניצחון 0–3 על אוניון ברלין במסגרת המחזור השני בליגה. ב-21 באוקטובר ערך את הופעת הבכורה שלו בליגת האלופות, בניצחון 2–4 על פ.צ. קופנהגן במסגרת שלב הליגה לעונת 2025/2026. ב-2 בפברואר 2026 הושאל אנסלמינו לשטרסבורג מהליג 1 עד לתום העונה.

## תארים
;צ'לסי
* גביע העולם למועדונים (1): 2025

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני צ'לסי
קטגוריה:כדורגלני בורוסיה דורטמונד
קטגוריה:כדורגלני שטרסבורג
קטגוריה:ארגנטינאים שנולדו ב-2005
מטאל נוצרי

**מטאל נוצרי** (**Christian metal**) או **וייט מטאל** (**White metal**) הוא תת-ז'אנר מוזיקלי של הבי מטאל, המאופיין בליריקה בנושאי נצרות (לדוגמה, אסכטולוגיה ונושאים אפוקליפטיים, המלחמה הרוחנית בין הטוב לרע, יום הדין ונפילת האדם), ובמסירות של המוזיקאים לנצרות. מטאל נוצרי מבוצע בדרך כלל על ידי נוצרים מובהקים, בעיקר עבור נוצרים, ולעיתים קרובות מופץ דרך רשתות נוצריות שונות.

הז'אנר, שאינו סגנון מוזיקלי בודד, אלא מונח מטרייה שכולל את כל ז'אנרי ההבי מטאל, מהארד רוק ועד לבלאק מטאל. נושאי היצירות המוזיקליות של מטאל נוצרי, שמתבססות על מסורות יהודיות-נוצרות, משתלבות לעיתים קרובות עם נושאי יצירות הבי מטאל. שילוב זה יוצר באופן קבוע נקודת מבט נוצרית על נושאים אלו. יש הטוענים כי הז'אנר השולי והטרנס-לאומי מספקות למאזיני הז'אנר ביטוי דתי אלטנרטיבי ונוצרי, וכי המוזיקה משרתת את המטרה של הפצת תוכן חיובי באמצעות הליריקה. עם זאת, לא ניתן לראות בהכרח קשר ישיר בין הז'אנר לאמונה הנוצרית.

הז'אנר התפתח בסוף שנות ה-1970 כאמצעי להפצת נצרות לסצנת מוזיקת ההבי מטאל הרחבה יותר. בין האמנים שהיו חלוצים בז'אנר ניתן למנות את Resurrection Band , Barnabas , Jerusalem  ו-Daniel Band . באמצע עד סוף שנות ה-1980, המטאל הנוצרי התחיל להופיע גם ביצירות מטאל קיצוני.

על פי AllMusic, מטאל נוצרי הוא "ההארד רוק של מוזיקת הגוספל", אף על פי שאינו כבד כמו רוב ההבי מטאל, "עדיין יש לו רבים מהסימנים המסחריים שלו, ובמיוחד גיטרות רועשות, ריפים בומבסטיים, סולואים ארוכים ושירה פסאודו-אופרתית". כמו כן, על פי AllMusic, רוב הלהקות נמצאות בטווח של הז'אנרים ארנה רוק ופופ מטאל, אם כי קיימות מספר להקות שהן כבדות יותר בצליל.

## לקריאה נוספת

* 
*  (Doctoral Dissertation) link
* 
* 
* 
*  pdf
* 
* 
* 
* 
* 
* 


## קישורים חיצוניים

## הערות שוליים

קטגוריה:סגנונות מטאל
קטגוריה:מוזיקה נוצרית עכשווית
קטגוריה:שנות ה-1970 במוזיקה
פופ מטאל

**פופ מטאל** (**Pop metal**) או **מטאל פופ** (**Metal pop**) הוא תת-ז'אנר מוזיקלי של הבי מטאל, מוזיקת פופ, הארד רוק, ארנה רוק, פופ רוק ופאוור פופ, שהתפתח במהלך סוף שנות ה-1970 ותחילת שנות ה-1980 בארצות הברית ואירופה. כמו כן, פופ מטאל משמש כמונח מטרייה לסגנונות הבי מטאל והארד רוק מסחריים, הכוללים אלמנטים בולטים של מוזיקת פופ, כמו הוקים קליטים ופזמונים המנוניים.

פופ מטאל הוא וריאציה של הבי מטאל המדגישה הוקים קליטים וריפי גיטרה בהשפעת הפופ והארנה רוק, אם כי הגיטרה עצמה הייתה כלי מלווה ולא וירטואוזי, עם גוון כבד יותר מקאנטרי רוק. בעוד שהקלטות פופ מטאל היו לרוב רועשות ואגרסיביות, הן הציגו הפקה "חלקלקה" וידידותית לרדיו, בשימוש ריפים ומנגינות ווקאליות. להקות פופ מטאל מלוס אנג'לס שאלו אלמנטים חזותיים מגלאם רוק. כמו כן, בחלק מיצירות פופ מטאל יש שימוש בפסנתר וכלי מקלדת. בכדי להתאים לפורמט הווידאו קליפים של MTV, מבני השירים ביצירות פופ מטאל היו בדרך כלל פשוטות יותר מיצירות הבי מטאל. בניגוד לאורכם הארוך של יצירות הבי מטאל, יצירות פופ מטאל היו בדרך כלל במבנה פופ פשוט של 3 דקות של בית/פזמון.

## הערות שוליים

קטגוריה:סגנונות פופ
קטגוריה:סגנונות מטאל
קטגוריה:שנות ה-1970 במוזיקה
קטגוריה:שנות ה-1980 במוזיקה
רונאוויק (כדורגל)

**מועדון הספורט של קהילת נס רונאוויק** (בפארואזית: **Nes Sóknar Ítróttarfelag Runavík**) הידוע גם בשם **NSI רונאוויק** (**NSÍ Runavík**), או **NSI**, הוא מועדון כדורגל מהעיירה רונאוויק שבאי אסטורוי שבאיי פארו, המשחק בליגת העל של איי פארו, ולו זכייה אחת באליפות איי פארו ו-3 זכיות בגביע של איי פארו. המועדון נוסד בשנת 1957, והוא מארח את משחקיו באצטדיון רונאוויק, המכיל 2,000 מקומות.

## היסטוריה
המועדון נוסד ב-24 במרץ 1957 בעיירה רונאוויק, שהייתה חלק מאזור שהתפתח סביב הכנסייה מהעיירה נס השכנה. ועל כן נקרא **מועדון הספורט של קהילת נס רונאוויק** (Nes Sóknar Ítróttarfelag Runavík). בשנת 1980 הגיעה הקבוצה של המועדון לראשונה לגמר הגביע של איי פארו, אך הפסידה לHB טורסהאבן. בשנת 1985 הגיעה הקבוצה בפעם השנייה לגמר הגביע, אך נחלה הפסד נוסף, הפעם לגטה. שנה לאחר מכן, ב-1986, זכתה הקבוצה בגביע של איי פארו, שהיה התואר הראשון בהיסטוריה של המועדון, לאחר שניצחה בגמר 2–1 את ליירוויק. בשנת 1988 הגיעה הקבוצה לגמר הגביע פעם נוספת, אך הפסידה ל-HB טורסהאבן. בשנת 2002 זכתה הקבוצה בגביע של איי פארו בפעם השנייה בתולדותיה, לאחר שניצחה בגמר 2–1 את HB טורסהאבן, לה הפסידה פעמיים בגמר בעבר. הזכייה בגביע בשנת 2002 הקנתה לקבוצה הופעת בכורה במפעלים האירופיים של אופ"א, והיא התמודדה בסיבוב המוקדמות של גביע אופ"א בעונת 2003/2004 מול לין מנורווגיה, אך הודחה לאחר הפסד כפול. בשנת 2004 הגיעה רונאוויק פעם נוספת לגמר הגביע של איי פארו, אך לא זכתה בו. בשנת 2007 זכתה הקבוצה באליפות היסטורית, שהקנתה לה הופעת בכורה בליגת האלופות, שם פגשה את דינמו טבילסי אלופת גאורגיה בשלב המוקדמות הראשון. היא הפסידה לה 0–3 בגאורגיה, בגומלין באיי פארו רונאוויק ניצחה אמנם 1–0, במה שהיה ניצחונה הראשון באירופה, אך הניצחון לא הספיק והיא הודחה. בשנת 2015 הגיעה רונאוויק פעם נוספת לגמר הגביע של איי פארו, אך לא זכתה בו. בשנת 2017 השלימה רונאוויק זכייה שלישית בגביע של איי פארו, לאחר ניצחון בגמר בתוצאה 1–0 על B36 טורסהאבן. בשנת 2021 שוב התמודדה רונאוויק בגמר הגביע מול B36 אך הפסידה לה בפעם הזו.

נותנת החסות הראשית של המועדון היא חברת נביגייר (Navigare) שבסיסה ברונאוויק, שהיא חברת גידול הסלמון הגדולה ביותר באיי פארו ואחת המעסיקות הפרטיות הגדולות ביותר במדינה.

## אצטדיון
הקבוצה מארחת את משחקיה באצטדיון רונאוויק המקומי, המכיל 2,000 מקומות. עם זאת, האצטדיון לא עומד בתקנים של אופ"א לאירוח משחקים בינלאומיים, ואת משחקיה באירופה מארחת הקבוצה באצטדיון גונדאדאלור בבירה טורסהאבן או באצטדיון סוואנגסקאר בטופטיר.

## תוצאות במסגרת האירופית
בכל התוצאות (בית וחוץ) מספר השערים של רונאוויק מוצג ראשון.

## תארים
* **[[ליגת העל של איי פארו]] (1):** 2007
***[[גביע איי פארו|הגביע של איי פארו]] (3):** 1986, 2002, 2017
***[[הסופרקאפ של איי פארו]] (1):** 2008
***[[הליגה השנייה של איי פארו]] (5):** 1978, 1983, 1990, 1993, 1996
## קישורים חיצוניים
* 

## הערות שוליים

קטגוריה:קבוצות כדורגל מאיי פארו
קטגוריה:קבוצות כדורגל שהוקמו ב-1957
תייסיר אל-בטש

**תייסיר אל-בטש** (בערבית: **تيسير البطش**; תעתיק מדויק: **תיסיר אלבטש**), המכונה **אבו מסעב** הוא מחבל פלסטיני, המשמש כמפקד משטרת עזה מטעם חמאס, ועומד מאז שנת 2024 בראש יחידת "סהם" – יחידת ביטחון פנימית של משרד הפנים של חמאס ברצועת עזה.

## ביוגרפיה
בשנת 2010 מונה לתפקיד סגן מפקד המשטרה הפלסטינית, ובשנת 2011 מונה למפקד משטרת עזה מטעם חמאס. במהלך מבצע צוק איתן ביולי 2014, נפצע קשה בתקיפה אווירית של צה"ל על ביתו בשכונת תופאח בעזה, שבה נהרגו לפחות 21 מבני משפחתו. התקיפה התרחשה בזמן שאנשים יצאו ממסגד סמוך לאחר תפילות ערב, והייתה אחת הקטלניות באותו מבצע. ב-2019 פרש מתפקידו במשטרת חמאס, ובמקומו מונה מחמוד סלאח (שנהרג במהלך מלחמת חרבות ברזל).

בשנת 2024, במהלך מלחמת חרבות ברזל, מונה אלבטש לראש יחידת "סהם" - יחידה סמויה של משטרת חמאס, הפועלת בלבוש אזרחי, מבצעת מעצרים ואף הוצאות להורג של חשודים בבגידה או פשיעה חמורה, שזיכו אותו בתקשורת בכינוי "הקצב של עזה". ב-2025 מינה אותו ראש הזרוע הצבאית של חמאס, עז א-דין אל-חדאד, לראש ביטחון הפנים של הארגון, הנושא דרגת "עמאד" המקבילה לתת-אלוף, במקומו של מחמוד אבו וטפה שנהרג בפרוץ מבצע עוז וחרב.

## הערות שוליים

קטגוריה:רצועת עזה: אישים
קטגוריה:מנגנוני הביטחון הפלסטיניים
קטגוריה:מלחמת חרבות ברזל: אישים
קטגוריה:מבצע צוק איתן: אישים
קטגוריה:פעילי חמאס
קטגוריה:פלסטינים שנולדו במאה ה-20
המפלצת העירומה

**המפלצת העירומה** (בספרדית: **La monstrua desnuda**) הוא ציור שמן על בד מאת הצייר הספרדי חואן קרניו דה מירנדה , מן האמנים הבולטים בחצר המלוכה הספרדית במאה ה-17. היצירה נוצרה סביב שנת 1680 ומתארת את הילדה אאוחניה מרטינס ואייחו, אשר הובאה באותה שנה לחצרו של המלך קרלוס השני לשם הצגתה כתופעת טבע יוצאת דופן. הציור מהווה חלק מזוג דיוקנאות – האחד שבו מופיעה אאוחניה עירומה, והאחר שבו היא לבושה בלבוש מלכותי – ונחשב אחת הדוגמאות החריגות ביותר לשילוב בין דיוקן טבעי לבין ייצוג מיתולוגי בציור הספרדי.

[250px|ממוזער|ימין|[המפלצת הלבושה, הדיוקן השני שצייר מירנדה]]

## תיאור היצירה
לאחר מותו של דייגו ולאסקס נחשב קרניו ליורשו הראוי ביותר בייצוג דמויות החצר, ובעיקר ה"שוטים" והמוקיונים שהיו חלק מהפמליה המלכותית. ברשימות המלאי של ארמון האלקאסר נרשם מספר רב של דיוקנאות מסוג זה פרי מכחולו, ובהם שני ציורים של אאוחניה מרטינס ואייחו. הילדה נולדה בבַרסֶנאס, ובשנת 1680, כשהייתה בת שש בלבד, הובאה למדריד. באותה עת שקלה כמעט שבעים קילוגרמים. על פי דבריו של ההיסטוריון חוסה מורנו וייה, לא נכללה הילדה בשירות חצר המלך, אלא הוזמנה רק לאירועים חגיגיים כדי לעורר סקרנות. באותה שנה פרסם חואן קבסאס עלון בשם Relación verdadera, שבו דיווח על "פלא טבעי" שהגיע אל החצר בדמות "הילדה הענקית אאוחניה מרטינס מן העיירה ברסנה". בחיבור זה צוין כי המלך קרלוס השני הורה לצייר החצר חואן קרניו לצייר את דמותה בשני דיוקנאות – אחד עירום ואחד לבושה.

תיאורה של אאוחניה שנכתב בידי קבסאס תיאר במונחים חריפים את גופה הגדול במיוחד, דבר שהדגיש עוד יותר את מאמציו של קרניו להעניק לדיוקנה מידה של כבוד אנושי. בשנת 1941 הצביע הרופא גרגוריו מרניון על כך שמדובר ככל הנראה במקרה הראשון הידוע של תסמונת היפרקורטיקלית, וציין כי האחיזה הבטוחה של הילדה באשכול הענבים בציור שבו היא לבושה מעידה שהייתה שמאלית.

## פרשנות וסגנון
כדי לתאר את אאוחניה עירומה נקט קרניו גישה נדירה בציור הספרדי – דיוקן מיתולוגי. הוא הציב את הדמות על רקע נייטרלי, כשהיא נשענת על כן ועליו אשכולות ענבים, עטר את ראשה בעלי גפן ופרי, והניח בידה השמאלית אשכול ענבים נוסף שעלהיו מכסים את מבושה. בדרך זו לבשה אאוחניה דמות המזכירה את בכחוס או את סילנוס, והמאפיינים האישיים שלה היטשטשו. הצופה עלול כמעט לטעות ולראות בה דמות אלגוריתית של אל היין בילדותו. הבחירה להציגה עירומה, בהקשר מיתולוגי ולא רפואי, מעידה על שאיפתו של קרניו לרומם את דמותה ולהעניק לה מימד סמלי ולא מבזה.

## תולדות הבעלות
ייתכן ששני הדיוקנאות של אאוחניה מרטינס ואייחו נותרו לא גמורים במות האמן ונשמרו בסטודיו שלו עד שנת 1685. שניהם נכללו באוסף המלכותי ונרשמו באינבנטרים של ארמון האלקאסר בשנים 1686 ו־1694, ולאחר מכן בארמון לה זרזואלה בשנת 1701. בשנת 1827 הועבר "המפלצת העירומה" למוזיאון הפראדו. לפי פדרו דה מדרסו, הציור העירום ניתן כמתנה בידי פרננדו השביעי לצייר חואן גאלבס, שמכר אותו זמן קצר לאחר מכן לאינפנטה סבסטיאן גבריאל. לאחר מותו עבר הציור לבנו הבכור, דוכס מרצ'נה, ונרכש מאוחר יותר בידי חוסה גונסאלס דה לה פנה, ברון דה פורנה, אשר בשנת 1939 תרם אותו למוזיאון הפראדו. כך שבו שני הדיוקנאות של אאוחניה מרטינס ואייחו להתאחד באותו אוסף.

## הערות שוליים

קטגוריה:עירום באמנות
קטגוריה:דיוקנאות
קטגוריה:ילדים בציור
קטגוריה:ציורי עירום
קטגוריה:מוזיאון הפראדו
קטגוריה:ציורי שמן
קטגוריה:ציורים מהמאה ה-17
סקיי וורדן

250px|ממוזער|שמאל|מטוס סקיי וורדן נוחת במסלול בוצי
**סקיי וורדן** (באנגלית: **AT-802U Sky Warden** וגם **L3Harris OA-1K Skyraider II**) הוא מטוס חד-כנפי, חד-מנועי המשמש כמטוס תקיפה ללוחמה בעצימות נמוכה וכמטוס מודיעין. המטוס פותח על ידי החברות אייר טרקטור ו-L3Harris על בסיס המטוס האזרחי אייר טרקטור AT-802 עבור פיקוד המבצעים המיוחדים של ארצות הברית.

## תכנון ופיתוח
המטוס סקיי וורדן פותח מהמטוס אייר טרקטור AT-802, המשמש כמטוס ריסוס ומטוס כיבוי, עבור ניסוי  של פיקוד המבצעים המיוחדים של ארצות הברית (SOCOM). גרסה של אייר טרקטור AT-802 שימשה במשך שנים להשמדת גידולי עלי , המשמשים לייצור סמים אסורים, וכתוצאה מכך צוידה בתא מנוע ותא טייס משוריינים מחומרים מרוכבים קלים. השמשה הקדמית כוללת פאנלים שטוחים של זכוכית משוריינת. תא הטייס בנוי ממסגרת צינורות פלדה שתוכננה לשמש ככלוב התהפכות, ויכולה לתמוך בכל משקל המטוס.

המטוס אינו מתוכנן להתקנת מושב מפלט. צינורות הדלק ומכל הדלק של המטוס נאטמים מעצמם וכוללים השלכת דלק בחירום. רתמות הריסון כוללות רתמה בת 5 נקודות המצוידת בכריות אוויר. בקרות טיסה חיוניות קיימות הן במושב הקדמי והן במושב האחורי. תצורת גלגל הנחיתה שונה מרוב המטוסים המודרניים בכך שמדובר בתצורת גלגל זנב, שהיא אופטימלית להמראה ולנחיתה במסלולי המראה צנועים ולא משופרים.

המטוס תוכנן לפריסה מהירה וניתן לפרק אותו תוך יום כדי להוביל אותו במטוס מטען בואינג C-17 גלובמאסטר III יחיד.

ב-1 באוגוסט 2022 החברות אייר טרקטור ו-L3Harris זכו בחוזה בשווי 3 מיליארד דולר לאספקת 75 מטוסים לפיקוד המבצעים המיוחדים (בהמשך צומצמה ההזמנה ל-62 מטוסים). המטוס נבנה בשני שלבים; גוף המטוס נבנה על ידי אייר טרקטור באולני, טקסס, ומערכות השריון והנשק מתווספות על ידי L3Harris בטולסה, אוקלהומה. המטוס אמור להחליף את המטוס , המשמש לעיתים קרובות לפעולות נגד התקוממות.

ה-AT-802U קיבל את הסימון הרשמי OA-1K בסוף 2022. הסימון מרמז שהמטוס מחליף המטוס דאגלס A-1 סקייריידר שהוצא משימוש זה מכבר, מטוס תקיפה נוסף ששימש את פיקוד המבצעים המיוחדים של חיל האוויר של ארצות הברית (AFSOC). עם זאת, זה הופך את הסימון ללא שיטתי. ב-27 בפברואר 2025, פקידי AFSOC הודיעו כי המטוס ייקרא "Skyraider II" בשירות חיל האוויר האמריקאי, על שם ה-A-1 סקייריידר.

באוקטובר 2025 נחתם הסכם בין L3Harris לתעשייה האווירית לישראל לפיתוח גרסה של סקיי וורדן שתיקרא Blue Sky Warden ותיועד לחיל האוויר הישראלי.

## קישורים חיצוניים

* Sky Warden ISR Strike Aircraft, באתר של L3Harris
* 

## הערות שוליים

קטגוריה:כלי טיס אמריקאיים
קטגוריה:אמצעי לחימה אמריקאיים
מכונית ראש הממשלה (יפן)

ממוזער|מכונית ראש ממשלת יפן מסוג Toyota Century מהדור השלישי (G60), 2023
**מכונית השרד של ראש ממשלת יפן** (ביפנית: **内閣総理大臣専用車**, **Naikaku Sōri Daijin Sen’yō Sha**) היא מכונית השרד הרשמית של ראש ממשלת יפן. מאז שנת 2020 נעשה שימוש בדגם Toyota Century מהדור השלישי (G60), לצד דגם ה־לקסוס LS הוותיק יותר, ששימש את ראש הממשלה בעבר. דגם הלקסוס לא נגרט, אלא ממשיך לשמש כרכב חלופי או גיבוי למכונית ה־Century החדשה. מכונית השרד של ראש ממשלת יפן אינה ננהגת בידי מאבטחי ביטחון של המשטרה להגנת אישים, אלא בידי נהג מטעם מזכירות הקבינט. הנהג עובר הכשרה ייחודית, ונהג חדש מתמנה לכל ראש ממשלה חדש. עם סיום כהונתו של ראש הממשלה, נדרש גם הנהג לפרוש מתפקידו.

מכונית השרד של ראש הממשלה ממוגנת בזכוכית חסינת קליעים ומצופה בשריון פלדה מיוחד. כלי הרכב של יתר חברי הקבינט אינם ממוגנים באותה מידה, שכן חוקי הנשק ביפן נחשבים מן המחמירים בעולם.

## היסטוריה
בין השנים 1921 ל־1931 השתמש ראש הממשלה ברכב מרצדס-בנץ שהובא ממושבת צ׳ינגדאו לשעבר. בשנת 1932 הוחלפה המכונית לרכב לינקולן ממוגן, ששימש שישה ראשי ממשלה ברציפות. עם זאת, ראש הממשלה נובויוקי אבה התנגד לשימוש בו באומרו כי "זה כמו לנסוע בטנק". בעקבות זאת החלו ראשי הממשלה הבאים להחליף כלי רכב לעיתים תכופות, לפי העדפתם האישית, בין דגמי ביואיק ל־קרייזלר.

ראש הממשלה האיאטו איקדה, שנודע במדיניות הצנע שלו, השתמש ב־Austin A50 Cambridge. יורשו, אייסאקו סאטו, היה הראשון שהעדיף יצרן יפני ובחר ב־Toyota Crown Eight – מכונית היוקרה היפנית הראשונה בעלת מנוע V8, עם כניסתו לתפקיד בשנת 1964. עם השקת דגם Nissan President ב־1965, הוסיף גם אותו לצי הרכב הרשמי, וב־1967 הזמין באופן אישי גרסה ממוגנת של Toyota Century החדשה. לא ידוע אם לרצח הנשיא ג'ון פ. קנדי הייתה השפעה על החלטתו.

במשך ארבעים השנים הבאות שימשו דגמי Toyota Century ו־Nissan President כמכוניות השרד הרשמית של ראשי ממשלת יפן, עד לשנת 2008, אז החליטה הממשלה לעבור לדגם ההיברידי Lexus LS. המעבר נבע ממדיניות סביבתית חדשה, שביקשה להפחית את פליטות הפחמן בחצי עד 2030 ולהגיע לאפס נטו עד 2050. ה־Lexus LS סיפקה רמת יוקרה ובטיחות דומה לזו של ה־Century, אך עם צריכת דלק נמוכה יותר ופליטות מזהמים מופחתות.

בשנת 2020 שבה ממשלת יפן לדגם המעודכן של Toyota Century – הפעם עם מנוע היברידי – כמכונית הרשמית של ראש הממשלה. דגם ה־Lexus LS מ־2008 לא נגרט, אלא ממשיך לשמש כרכב חלופי במידת הצורך.

## גלריה

קובץ:Toyota Century used by Prime Minister of Japan.png
קובץ:Prime minister car 2024 Tokyo E-prix 2.jpg|שיירת ראש הממשלה
קובץ:Prime minister car 2024 Tokyo E-prix 1.jpg|שיירת ראש ממשלת יפן, 2024


## קישורים חיצוניים

## הערות שוליים

קטגוריה:ראש ממשלת יפן
יפן
Ghost Rider

**ולאד קריבושיין** (נולד ב־1976 בהומל, בלארוס) הוא מפיק פסיטראנס, מוזיקאי ודי ג'יי ישראלי בין-לאומי.
נכון לאוקטובר 2025, מדורג במקום ה-37 ברשימת האמנים הישראלים המושמעים ביותר בספוטיפיי עם 544,000 השמעות חודשיות.

## קריירה מוזיקלית
קריבושיין, הבכור מבין שני אחים, עלה לישראל ב-1992 עם משפחתו מבלארוס וגדל באשקלון.

כילד, למד לנגן עם פסנתר והחל לעסוק במוזיקה אלקטרונית בתחילת שנות ה־2000, כשהחל ליצור ולהפיק טראקים בסגנון פרוגרסיב טראנס ופסיטראנס.
בראשית דרכו המוזיקלית, הוציא לאור אלבום אחד בשם "SCOPE" תחת שם הבמה "Magneto".

בשנת 2010 השיק את פרויקט הסולו שלו תחת שם הבמה **Ghost Rider**.

בשנת 2013 הוציא לאור את האלבום הראשון שלו *Complextro* ואת ה-EP ה־*Neverland*.
בשנת 2014 הוציא את ־EP **Be Focused**, שכלל את הקטעים *Be Focused*, *Revelation* ו־*Don't Stop*.

ה־EP זכה להצלחה רבה והגיע למקום הראשון במצעד ה־Psy-Trance של Beatport וזכה להכרה עולמית כששודר במסגרת ASOT במקום החמישי בתוכנית הרדיו של ארמין ואן ביורן A State of Trance (מהדורה 680 ששודרה ב־11 בספטמבר 2014)

במהלך העשור הבא שיתף Ghost Rider פעולה עם אמנים בולטים כדוגמת Morten Granau, Neelix, ראנג'י, שלומי ברג, ו־Vini Vici.

בשנת 2020 הוציא את הסינגל **Speed of soul**, שזכה להצלחה רבה בסצנת המועדונים האירופית, ובשנת 2022 פרסם את אלבומו *Extended, Vol. 1* בחברת התקליטים **VOOX**, באותה שנה הוציא את הסינגל **Easy Ride** יחד עם Vini Vici והזמרת Wylde בלייבל Alteza Records, שנחשב לאחד משיתופי הפעולה הבולטים שלו.

הקטע זכה להכרה על השילוב בין הפקה אלקטרונית, גיטרות אקוסטיות ואלמנטים מלודיים.

החומרים החדשים שלו בשנים 2023–2025 כוללים שיתופי פעולה עם אמנים בינלאומיים כמו בלסטויז ושורה של רצועות דוגמת *Here Is Your Song*, *No One Like You*, *Is It Me* ו־*Again (Harmonika Remix)*, אשר, יחד עם נתוני ההשמעה שלו בספוטיפיי, ביססו את מעמדו כיוצר משמעותי מהז'אנר הפסיכדלי־פרוגרסיבי.

נכון לאוקטובר 2025, קריבושיין ממוקם במקום ה־37 ברשימת האמנים הישראלים המושמעים ביותר בספוטיפיי, עם 544,000 האזנות חודשיות.
## Wonders
Wonders הוא סינגל שהופק על ידי Ghost Rider, והמוזיקאי הגרמני Neelix בשנת 2022. Wonders נחשב לרצועה המצליחה ביותר של Ghost Rider עם מעל 25 מיליון האזנות ב-ספוטיפיי. נכון לאוקטובר 2025 השיר ממוקם במקום ה-58 ברשימת השירים הישראליים המושמעים ביותר בספוטיפיי.

## דיסקוגרפיה
### אלבומים
* *Complextro* (2013)
* *Extended, Vol. 1* (2022)

### EPs
* *Ghost Therapy* (2012)
* *Neverland* (2013)
* *Be Focused* (2014)

### סינגלים ושיתופי פעולה נבחרים




## קישורים חיצוניים

## הערות שוליים

קטגוריה:מפיקים מוזיקליים ישראלים
קטגוריה:מוזיקאים ישראלים
קטגוריה:הומל: אישים
קטגוריה:ישראלים שנולדו ב-1987
ג'ון לוקהרט

**ג'וּן לוקהרט** (באנגלית: **June Lockhart**; 25 ביוני 1925 – 23 באוקטובר 2025) הייתה שחקנית אמריקאית.

## ביוגרפיה
לוקהרט נולדה בעיר ניו יורק ב-25 ביוני 1925 כבתם של זוג שחקנים, קתלין לוקהרט , ילידת אנגלייה וג'ין לוקהרט , יליד קנדה. היא למדה בבית ספר לבנות בבוורלי הילס.

בילדותה הופיעה בהפקת האופרה "Peter Ibbetson" שהוצגה במטרופוליטן אופרה, ב-1938 ביצעה את הופעתה הראשונה בסרט לצד הוריה בעיבוד קולנועי של הספר מזמור חג המולד, אחרי כן הייתה בתפקידי משנה בסרטים פגוש אותי בסנט לואיס, סרג'נט יורק והעופר.

ב-1945 שיחקה בסרט ההמשך של לאסי שובי הביתה את פריסיליה, נכדתו של הדוכס. ב-1946 שיחקה את התפקיד הראשי בסרט המסתורין "She-Wolf of London". מ-1965 ועד 1968 שיחקה את מורין, אם המשפחה בסדרה אבודים בחלל, על משחקה בסדרה לאסי שזכתה להצלחה, הייתה מועמדת לפרס אמי, ב-1983 שיחקה בסרט המדע הבדיוני "Strange".

היא דיבבה בהפקת הדיבוב האמריקאי של הסרט השוודי "Pelle Svanslös" המבוסס על סדרת ספריי ילדים שוודית.

ב-1951 נישאה לראשונה ונולדו לה שתי בנות, ביניהן השחקנית אן לוקהרט , ב-1959 התגרשה, באותה שנה נישאה בשנית לאדריכל, וב-1970 התגרשה בשנית.

נפטרה בביתה בסנטה מוניקה שבקליפורניה ב-23 באוקטובר 2025, בגיל 100.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שהגיעו לגיל מאה
קטגוריה:אמריקאים שהגיעו לגיל מאה
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
האגודה האנגלית לריקוד ולשירה עממית

**האגודה האנגלית לריקוד ולשירה עממית** (באנגלית: **English Folk Dance and Song Society**; בראשי תיבות: **EFDSS**) היא גוף תרבותי ממלכתי-ציבורי, הפועל לשימור, טיפוח והפצה של המורשת המוזיקלית והמחולית העממית של אנגליה. האגודה נוסדה בשנת 1932 עם איחודן של שתי אגודות היסטוריות: אגודת שירי העם ואגודת הריקוד העממי האנגלית. בשנת 1935 קיבלה האגודה מעמד תאגידי על פי חוק, ובשנת 1963 נרשמה כעמותה רשומה הפועלת ללא מטרות רווח.

## היסטוריה
אגודת שירי העם נוסדה בלונדון בשנת 1898, ושמה לה למטרה את ליקוטם, שימורם והפצתם של שירי העם המסורתיים של איי הבריטיים, ובייחוד של אנגליה ואירלנד, מבלי שהוטלו עליה הגבלות טריטוריאליות פורמליות. בין חברי האגודה נמנו דמויות מרכזיות בתחום המוזיקה העממית, ובהן לוסי ברודווד, ג'ורג' באטרוורת', ג'ורג' גרדינר, אן גילקריסט, פרסי גריינג'ר, הנרי המונד, אלה לתר, קייט לי, סוזן לאשינגטון, מיי אליוט הובס, ססיל שארפ, רייף וון ויליאמס ומרי אוגוסטה וייקפילד.

אגודת הריקוד העממי האנגלית נוסדה בשנת 1911 ביוזמתו של ססיל שארפ, ונמנתה עם הגופים החלוציים אשר ביקשו לעגן את המסורת המחולית האנגלית במסגרת מוסדית. מבין חבריה הבולטים ראויה לציון מוד קרפלס, שהייתה מעמודי התווך של פעילות האגודה. מטרתה המרכזית הייתה שימורם וקידומם של ריקודי העם האנגליים בצורותיהם האותנטיות, לרבות הריקודים החברתיים המסורתיים, וכן פרשנויות מחודשות לריקודים שנדפסו במאה ה-17 בידי ג'ון פלייפורד. מזכירת האגודה הראשונה הייתה הליידי מרים הפבורן-סטיוארט-פורבס-טרפוזיס, אשר על שמה קרוי אולם טרפוזיס שבבית ססיל שארפ, משכן הקבע של האגודה האנגלית לריקוד ולשירה עממית.

בין תרומותיה החשובות של האגודה האנגלית לריקוד ולשירה עממית לתנועת הפולק, הן בתחום השירה והן בתחום המחול, ראויה לציון יוזמתה לקיים פסטיבלי עם רחבי היקף. הראשון שבהם נערך בעיר סטרטפורד על האייבון בשנות ה-40 של המאה ה-20, ומאז התרחבה המסורת ונערכו פסטיבלים נוספים בווייטבי, סידמות', הולמפירת', צ׳'פהנהאם ובמרכזים תרבותיים נוספים ברחבי אנגליה.

## פרסומיה
מאז שנת 1936 מוציאה האגודה האנגלית לריקוד ולשירה עממית לאור את כתב העת *English Dance & Song*, היוצא לפחות ארבע פעמים בשנה. כתב עת זה נחשב לוותיק ולבעל ההמשכיות הארוכה ביותר מבין כתבי העת המוקדשים למוזיקת העם, לריקוד ולשירה העממית בבריטניה. מטרתו המרכזית היא טיפוח הזיקה התרבותית בקרב חברי האגודה והרחבת ההכרה הציבורית במסורת הפולק האנגלית, תוך שימור הקשר בין פעילות האגודה לבין קהילת העוסקים והחוקרים בתחום.

בנוסף פועלת האגודה להוצאתו של כתב עת מדעי בעל אופי מחקרי, *Folk Music Journal*, הרואה אור מדי שנה בחודש דצמבר. כתב העת נשא בעבר, עד לשנת 1965, את השם *Journal of the English Folk Dance and Song Society*. פרסום זה ממשיך את המסורת האקדמית של כתבי העת שהוציאה כל אחת משתי האגודות שקודמותיה של האגודה הנוכחית: *Journal of the Folk-Song Society*, שראה אור בשנים 1899–1931, ו-*Journal of the English Folk Dance Society*, שהתפרסם בשנים 1914–1931. בכך שומרת האגודה על רצף מחקרי ומוסדי מתמשך בן למעלה ממאה שנים, המשמש בסיס מרכזי לחקר המוזיקה והמחול העממיים באנגליה.

## קישורים חיצוניים

## הערות שוליים

קטגוריה:ארגוני תרבות
קטגוריה:הממלכה המאוחדת: ארגונים
קטגוריה:אנגליה: תרבות
צ'ארלס פוטר

**צ'ארלס אדוארד פוטר** (באנגלית: **Charles Edward Potter**; 30 באוקטובר 1916 – 23 בנובמבר 1979) היה חבר בבית הנבחרים של ארצות הברית וסנאטור מטעם מדינת מישיגן.

## ביוגרפיה
### ראשית חייו
פוטר נולד ב-30 באוקטובר 1916 בעיר לייפיר שבמישיגן, ולמד בבתי הספר הציבוריים המקומיים. בשנת 1938 סיים תואר ראשון באוניברסיטת מזרח מישיגן שבאיפסילנטי. בין השנים 1938–1942 עבד כמנהל בלשכת הסיוע החברתי במחוז שיבויגן, מישיגן.

בשנת 1942 התגייס לצבא ארצות הברית כחייל פשוט, ושירת בחזית האירופית במסגרת דיוויזיית הרגלים ה־28. בשנת 1945 נפצע קשה בקרב בעיר קולמר שבאלזס, צרפת, ואיבד את שתי רגליו. הוא שוחרר משירות צבאי בשנת 1946 בדרגת מייג'ור.

פוטר עוטר פעמיים בכוכב הכסף, בעיטור הצרפתי צלב המלחמה ובלב הארגמן של ארצות הברית. לאחר המלחמה עבד כנציג לשיקום מקצועי במינהל ההכשרה והשמה מחדש של משרד העבודה האמריקאי, עד שהתפטר בשנת 1947.

### קריירה פוליטית
ב־26 באוגוסט 1947 נבחר פוטר לבית הנבחרים של ארצות הברית כחבר המפלגה הרפובליקנית מטעם מחוז הקונגרס ה־11 של מישיגן, כדי למלא את מקומו של  שנפטר. הוא נבחר מחדש לשתי קדנציות נוספות וכיהן בתפקידו עד 4 בנובמבר 1952, אז התפטר.

בבחירות של 1952 נבחר לסנאט של ארצות הברית כדי למלא את מקומו של הסנאטור ארתור ונדנברג שנפטר, במקום בלייר מודי שמונה באופן זמני. הוא כיהן את יתרת הקדנציה של ונדנברג מ־5 בנובמבר 1952 עד 3 בינואר 1953. בנוסף, באותה שנה נבחר גם לקדנציה מלאה נוספת שהחלה ב־3 בינואר 1953, לאחר שניצח את מודי בשתי ההתמודדויות. הוא כיהן בתפקיד עד 3 בינואר 1959, אז הפסיד בבחירות החוזרות למועמד הדמוקרטי פיליפ הארט.

פוטר הצביע בעד חוק זכויות האזרח של 1957. במהלך כהונתו שימש כחבר היחיד בוועדת המשנה לחקירת פשעי מלחמה במלחמת קוריאה, שעסקה בתיעוד ובבדיקת מעשי זוועה שבוצעו במלחמה.

### שנים מאוחרות יותר
לאחר שפרש מהקונגרס עבד פוטר כיועץ תעשייתי וכמנהל בתחום ניירות הערך הבין־לאומיים. בשנת 1965 פרסם את ספר הזיכרונות שלו Days of Shame ("ימי הבושה"), שבו תיאר את המאבק בין הרפובליקנים המתונים והדמוקרטים נגד הסנאטור ג'וזף מקארתי. פוטר היה מקורב לנשיא דווייט אייזנהאואר ושימש לו יועץ בעניינים שונים.

פוטר היה חבר הכנסייה המתודיסטית והיה חבר בארגוני ותיקים רבים: American Legion, Amvets, Disabled American Veterans, Veterans of Foreign Wars, וכן בארגוני החברה האזרחית Eagles, Elks, Kiwanis, ובוועדת ההנצחה האמריקאית לקרבות (American Battle Monuments Commission).

הוא התגורר בקווינסטאון שבמרילנד, עד מותו ב-23 בנובמבר 1979 בגיל 63 בבית החולים הצבאי וולטר ריד שבוושינגטון די. סי.. הוא נטמן בבית הקברות הלאומי ארלינגטון, בווירג'יניה.

## קישורים חיצוניים

* 
* 

קטגוריה:אמריקאים ילידי מישיגן
קטגוריה:קצינים אמריקאים במלחמת העולם השנייה
קטגוריה:מעוטרי כוכב הכסף
קטגוריה:מעוטרי צלב המלחמה
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממישיגן
קטגוריה:סנאטורים חברי המפלגה הרפובליקנית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1916
קטגוריה:אמריקאים שנפטרו ב-1979
הארי קרמידס

**הארי תומאס קרמידס** (באנגלית: **Harry Thomas Keramidas**; נולד ב-31 באוגוסט 1940) הוא עורך קולנוע וטלוויזיה אמריקאי. ידוע בעיקר בזכות עבודותיו בטרילוגיית סרטי "בחזרה לעתיד" יחד עם ארתור שמידט.

כמו כן ערך, בין היתר, את הסרטים "ילדי התירס", "השופט דרד", "טובה מגונה", "קונטקט" ו"עסקים גדולים" ואת סדרות הטלוויזיה "אגדות מעולם המסתורין". כן היה עורך קול בסרטים "אנשים פשוטים" ו"ניו יורק, ניו יורק".

הוא בוגר אוניברסיטת מישיגן ואוניברסיטת המדינה של ויין ובעל תואר בפסיכולוגיה ארגונית. הוא גם למד קולנוע אתנוגרפי בבית הספר לתיאטרון, קולנוע וטלוויזיה של אוניברסיטת קליפורניה בלוס אנג'לס.

## קישורים חיצוניים

## הערות שוליים

קטגוריה:עורכי קולנוע אמריקאים
קטגוריה:בוגרי אוניברסיטת מישיגן
קטגוריה:בוגרי אוניברסיטת המדינה של ויין
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1940
ארתור שמידט

**ארתור רוברט שמידט** (באנגלית: **'Arthur Robert Schmidt**; 17 ביוני 1937 – 5 באוגוסט 2023) היה עורך קולנוע אמריקאי. בין השנים 1977 ל-2005 ערך כ-30 סרטי קולנוע. שמידט ערך גם רבים סרטיו של רוברט זמקיס, מטרילוגיית סרטי "בחזרה לעתיד" ועד "להתחיל מחדש".

## ביוגרפיה
שמידט נולד בלוס אנג'לס. אביו, , היה אף הוא עורך קולנוע; נאמר כי ידיעותיו של ארתור הבן בעריכה החלו כאשר צפה באביו עורך את הסרט "שדרות סאנסט".

שמידט זכה פעמיים בפרס אוסקר לעריכה הטובה ביותר: ב-1988 עבור הסרט "מי הפליל את רוג'ר ראביט" וב-1994 עבור הסרט "פורסט גאמפ". נוסף על כך היה מועמד, בין היתר, לפרס באפט"א לעריכה הטובה ביותר עבור הסרטים "בתו של כורה פחם", "בחזרה לעתיד" (יחד עם הארי קרמידס), "המוהיקני האחרון" (יחד עם ) ו"להתחיל מחדש".

שמידט מת בביתו שבסנטה ברברה בגיל 86.

## קישורים חיצוניים

## הערות שוליים

קטגוריה:עורכי קולנוע אמריקאים
קטגוריה:אמריקאים שנולדו ב-1937
קטגוריה:אמריקאים שנפטרו ב-2023
פרנק פרייס

**פרנק פרייס** (באנגלית: **Frank Price**; 17 במאי 1930 – 25 באוגוסט 2025) היה תסריטאי אמריקאי. הוא מילא מספר תפקידים ניהוליים, דוגמת יושב ראש ומנכ"ל של חברת סרטי קולומביה ונשיא חברת סרטי יוניברסל. הוא זכה לקרדיט על סיועו בשנות ה-60 בפיתוח ז'אנר סרטי הטלוויזיה.

כנשיא חברת סרטי יוניברסל פיקח פרייס על הפקת סרטים מפורסמים משנות ה-80, כולל "זיכרונות מאפריקה", שזכה בפרס אוסקר לסרט הטוב ביותר בשנת 1985, "טוטסי", "גנדי" ו"קראטה קיד". עם זאת הוא אישר את הפקת הסרט , שהפך לאחד הכישלונות הגרועים ביותר בתולדות הקולנוע וגרם לו להתפטר מתפקידו בחברת יוניברסל. הוא היה אחראי על הפקת תשעה מתוך עשרת הסרטים המכניסים ביותר בהיסטוריה של חברת סרטי קולומביה.

## קישורים חיצוניים

## הערות שוליים

קטגוריה:תסריטאים אמריקאים
קטגוריה:אמריקאים שנולדו ב-1930
קטגוריה:אמריקאים שנפטרו ב-2025
המילטון פיש קין

**המילטון פיש קין** (באנגלית: **Hamilton Fish Kean**; 27 בפברואר 1862 – 27 בדצמבר 1941) היה פוליטיקאי אמריקאי, חבר המפלגה הרפובליקנית, אשר כיהן כחבר הסנאט של ארצות הברית מטעם מדינת ניו ג'רזי.

## ביוגרפיה
### ראשית חייו
קין היה בנו של קולונל ג'ון קין ולוסי (לבית האלסטד). הוא היה קשור למספר פוליטיקאים אמריקאים בולטים, כולל אב-סבו ג'ון קין (1756–1795) ואחיו ג'ון קין (1852–1914). סבו מצד האם היה קיילב א. האלסטד, נשיא בנק "מנאט'ן קומפני". שמו ניתן לו על שם דודו הגדול המילטון פיש.

קין נולד באחוזת המשפחה "Ursino" ליד אליזבת' שבניו ג'רזי. הוא למד בבתי הספר הציבוריים בעיר והשלים את לימודיו בבית הספר סנט פול בקונקורד בניו המפשייר.

### קריירה
קין עסק בבנקאות ובחקלאות. בשנת 1893 הקים יחד עם רוברט ו. ואן קורטלנד את חברת ההשקעות Kean & Van Cortlandt, שהפכה בהמשך ל־Kean, Taylor & Co.

בין השנים 1919 ל־1928 כיהן כחבר בוועדה הרפובליקנית הלאומית. בשנת 1924 ניסה ללא הצלחה לקבל את מועמדות המפלגה הרפובליקנית לסנאט, וב־1928 נבחר לסנאט של ארצות הברית, בו כיהן קדנציה אחת של שש שנים. בבחירות המחודשות הפסיד למושל לשעבר ארתור הארי מור.

לאחר סיום הקריירה הפוליטית המשיך לעבוד בבנקאות עד מותו ב־27 בדצמבר 1941. קין נבחר לדירקטור בחברות רבות, ביניהן National Commercial Title and Mortgage Guarantee Company, Associated Company, Lawyers Title Guarantee Company of New Jersey, ו־Plainfield-Union Water Company.

## חיים אישיים
ב־12 בינואר 1888 נישא קין לקת'רין טיילור וינתרופ (1866–1943), בתו של הבנקאי רוברט וינתרופ ושל קת'רין (לבית טיילור) וינתרופ ואחותו של ביקמן וינתרופ, שכיהן כעוזר מזכיר הצי ועוזר מזכיר האוצר. משפחת וינתרופ היא צאצאית של ג'ון וינתרופ, עורך דין פוריטני ואחד מהמנהיגים הבולטים במייסדי מושבת מפרץ מסצ'וסטס.

לזוג נולדו שני ילדים:

* ג'ון קין (1888–1949)
*  (1893–1980), שהתחתן עם אליזבת סטיוורסנט הווארד (1898–1988)

המילטון פיש קין נפטר ב־27 בדצמבר 1941 בבית החולים סנט לוקס בניו יורק. לאחר לוויה בכנסיית גרייס בעיר, נקבר בבית הקברות גרין-ווד בברוקלין.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1862
קטגוריה:אמריקאים שנפטרו ב-1941
חול קרייש

**חול קרייש** (נכתב גם **הולקרייש**, **הולי קרייאש** ועוד) הוא טקס שנערך לפי מנהג אשכנז לאחר לידת תינוק, ובו נהגו להכריז את שמו החדש של התינוק. הטקס נערך הן לבנים הן לבנות, בהבדלים מסוימים. בעוד במהלך ברית המילה (לבנים) נהוג להכריז את שמו העברי של התינוק ('שם קודש'), בחול קרייש הוכרז 'שם החול', כלומר שמו בלשון המדוברת (בדרך כלל יידיש מערבית). לבנות בדרך כלל ניתן שם אחד בלבד.

## אטימולוגיה
המונח "חולקרייש" כשלעצמו אינו בעל משמעות בעברית או בשפה אחרת שדוברה בידי היהודים, ועל כן כבר בסוף ימי הביניים נוצר צורך להציע ביאור למשמעותו ולמקורו. ההסבר המקובל בספרות המסורתית, שנזכר לראשונה בידי מהר"ם מינץ במאה ה-15, הוא ש"חול" נובע מן המילה העברית 'חול', ו"קרייש" מבוסס על מילה גרמנית עתיקה שפירושה צעקה. יחד, משמעות השם היא "צעקת חול", משום שנוהגים לצעוק את שם החול הניתן לילד.

מספר חוקרים העלו את ההשערה ששמו של הטקס מרמז על קשר קדום ל'פראו הולה' , דמות מן הפולקלור הגרמאני הקדם-נוצרי, שעל פי מסורות ימי-ביניימיות לוקחת אליה תינוקות שמתו.

## פרטי הטקס
## תולדות המנהג ותפוצתו
רמזים ראשונים לקיומו של המנהג מצויים כבר במאה ה-12 או ה-13, במחזור ויטרי ובספר חסידים. במחזור ויטרי נזכר מנהג לאסוף עשרה אנשים, להניח חומש על עריסת התינוק ולברך אותו בפסוקי ברכה ובאיחולים שיזכה לגדול בתורה. בתיאור זה לא נזכר שהטקס משמש גם לקריאת שם התינוק, אולם ביתר הפרטים הוא דומה למדי ל'חול קרייש'. בספר חסידים כבר נזכר במפורש שמניחים התינוק בעריסה עם חומש בזמן שקוראים את שמו: .

תיאורים מפורטים של הטקס, בצורתו המקובלת, כתבו רבי משה מינץ במאה ה-15 ור' יוזפא שמש במאה ה-17.

## לקריאה נוספת
* הרב בנימין שלמה המבורגר, **שרשי מנהג אשכנז** א, בני ברק תשע"ד
* אלישבע באומגרטן, **אמהות וילדים: חיי משפחה באשכנז בימי הביניים**, ירושלים 2005
* טלי מרים ברנר, **על פי דרכם: ילדים וילדוּת באשכנז**, ירושלים תשס"ח
* ימימה חובב, **עלמוך אהבוך: חיי הדת והרוח של נשים בחברה האשכנזית בראשית העת החדשה**, ירושלים 2009

## הערות שוליים

קטגוריה:מנהגים יהודיים
קטגוריה:יהדות אשכנז
קטגוריה:טקסי מעבר
הבחירות הפרלמנטריות בצ'כיה (2025)

הבחירות לפרלמנט בצ'כיה נערכו ב-3 וב-4 באוקטובר 2025. במהלכן נבחרו כל 200 חברי בית הנבחרים, הבית התחתון של הפרלמנט, ומנהיג הממשלה שתיווצר יהפוך לראש הממשלה.

לאחר בחירות 2021, פטר פיאלה החליף את אנדריי באביש כראש הממשלה. מפלגת ANO של באביש נותרה מפלגת האופוזיציה הגדולה ביותר יחד עם  (SPD) הימנית יותר. בבחירות ב-2025, חזרו באביש ומפלגתו להוביל וקיבלו יותר משליש מהקולות.

## שיטת הבחירות
 קובעת כי בחירות לבית הנבחרים, הבית התחתון של הפרלמנט, חייבות להתקיים אחת לארבע שנים. הממשלה המבצעת אחראית בפני בית הנבחרים והיא נשארת בשלטון רק כל עוד היא זוכה לאמון רוב חבריו.

סעיף 19(1) לחוקה קובע כי כל אזרח צ'כיה מעל גיל 21 זכאי לכהן כחבר פרלמנט. כל 200 הצירים נבחרים באופן יחסי ברשימות פתוחות ב-14 אזורי בחירה, המחולקים לפי 13 מחוזות צ'כיה ועיר הבירה פראג. המושבים מחולקים לאזורים על סמך מספר הקולות הכשרים בכל אזור. המנדטים מוקצים ב, תוך שימוש ב בסיבוב הראשון ובמכסת האגנבך-בישוף בסיבוב השני. בסיבוב הראשון, המנדטים מחולקים בכל אזור. מושבים שלא הוקצו בסיבוב הראשון מועברים לאחר מכן לסיבוב שני ארצי, שבו נעשה שימוש בסכום הקולות הנותרים של המפלגות מכל האזורים. כדי להיות זכאית למושבים, מפלגה חייבת לזכות לפחות ב-5% מהקולות הארציים, קואליציה של שתי מפלגות זקוקה ל-8%, וקואליציה של שלוש מפלגות או יותר דורשת 11%, אלא אם כן רק קבוצה אחת נכנסת לבית הנבחרים.

### הצבעה בדואר
לראשונה בהיסטוריה הצ'כית, אזרחים המתגוררים מחוץ למדינה יכלו להצביע באמצעות הצבעה בדואר, בעקבות תיקון לחוק הבחירות ב-2024.

## תוצאות

## קישורים חיצוניים

## הערות שוליים

קטגוריה:צ'כיה: פוליטיקה
צ'כיה
קטגוריה:בחירות 2025
קטגוריה:2025 באירופה
הפיגוע בנחל קדרון

**הפיגוע בנחל קדרון** התרחש בליל 22 בנובמבר 2003, באזור עבודות גדר ההפרדה סמוך לאבו דיס שבמזרח ירושלים. במהלך הפיגוע נורו ונהרגו שני מאבטחים ישראלים: איליה ריגר, בן 58 מירושלים, וסאמר עפאן, בן 25 מהכפר עוזייר שבצפון הארץ. השניים שירתו כמאבטחים מטעם חברת האבטחה הפרטית "תמנון", אשר אבטחה את עבודות הקמת גדר ההפרדה במסלול "עוטף ירושלים".

המחבלים הגיעו למקום בשעות הלילה, התקרבו לרכב שבו שהו המאבטחים, וירו לעברם מטווח קצר. לאחר הירי גנבו את נשקיהם ונמלטו. מהחקירה עלה כי המחבלים ביצעו תצפיות מקדימות ואספו מידע על הרגלי השמירה של המאבטחים, והגיעו למסקנה כי ניתן לבצע את הפיגוע בקלות יחסית.

בפברואר 2005 הותר לפרסום כי שירות הביטחון הכללי (שב"כ), בשיתוף יחידת הגדעונים של משטרת ירושלים, חשף את החוליה שביצעה את הפיגוע. על פי ממצאי החקירה, הרקע לפיגוע היה ניסיון של החוליה למנוע את המשך הקמת גדר ההפרדה בקרבת מקום מגוריהם, בכפר סוואחרה א-שרקייה. העצורים כללו את האחים אמין וג'מיל שקיראת, וכן את בן דודם בהג'ת, מורה למדע בבית ספר מקומי. אמין שקיראת, בן 30, היה בעבר פעיל בארגון הג'יהאד האסלאמי הפלסטיני ונעצר לאחר שהיה מבוקש במשך כשנתיים וחצי. לפי החשד, הוא נטל את נשקיהם של המאבטחים לאחר הירי.

החוליה תכננה לבצע פיגוע נוסף נגד מאבטחים בגזרת קו התפר, אך תוכנית זו סוכלה. במהלך החקירה הסגירו החשודים את כלי הנשק ששימשו אותם לפיגוע, וכן את כלי הנשק שנגנבו מהמאבטחים. במסגרת מבצע "אש בקדרון" נעצרו גם בני משפחה נוספים של החשודים, שלפי החשד סייעו בהסתרת כלי הנשק והיו מודעים לפיגוע.במקביל, נפתחה חקירה פלילית נגד חברת האבטחה "תמנון", בעקבות ליקויים חמורים שהתגלו בתפקודה. מהתחקיר עלה כי המאבטחים שהו ברכבם בניגוד לנהלים, לא בוצעה תגובה ירי בעת הפיגוע, ושהייתה התרעה מוקדמת על ליקויי אבטחה במקום – בהם גיל מבוגר של חלק מהמאבטחים והרגלי שינה בשעת משמרת.

אחריות לפיגוע נלקחה על ידי גדודי חללי אל-אקצא, הזרוע הצבאית של תנועת הפתח.

אמין שקיראת, ממבצעי הפיגוע, שוחרר מהכלא הישראלי במסגרת הסכם חמאס–ישראל השלישי במלחמת חרבות ברזל.

## הערות שוליים

קטגוריה:ירושלים: פיגועי ירי
קטגוריה:2003 בישראל
קטגוריה:פיגועי טרור בישראל ב-2003
יעקב ריינוביץ

רבי **יעקב ריינוביץ**' (באנגלית: **Jacob Reinowitz**; 1818–1893) היה רב ודיין בריטי ממוצא פולני.

## ביגורפיה
ריינוביץ' נולד בשנת 1818 בעיירה וילקובישקי שבפולין (כיום וילקובישקיס, ליטא), למשפחה ידועה של רבנים ותלמידי חכמים. בגיל עשרים ושמונה מונה לרב בעיירת הולדתו, ושימש בתפקיד זה במשך כשלושים שנה. בשנת 1876 עבר ללונדון, שם התמנה לדרשן בבית המדרש "תלמוד תורה" שבשכונת וייטצ'אפל. ידיעותיו הרחבות בתורה ומסירותו לקהילה היהודית שבמזרח לונדון משכו את תשומת לבו של הרב הראשי נתן מרקוס אדלר, אשר מינה אותו לחבר בבית הדין של לונדון, ובהמשך אף לראב"ד בית הדין.

עמד בקשרי מכתבים עם הגאון רבי יצחק אלחנן ועם גדולי רבני ליטא. ובפרט עם הנצי"ב מוולוזין עימו התכתב רבות. כמו כן, שמו נודע גם מחוץ לגבולות אירופה, ומצינו כי נשאל שאלות הלכתיות מקהילות מרחבי העולם. רוב כתביו אבדו ונשאר מהם רק מעט מזעיר.

## עלילת הזיוף (1880)
בשנת ה'תר"מ (1880) היה הרב ריינוביץ מעורב בפרשיית ניסיון עלילה שנרקמה נגד הנצי"ב מוולוזין. במסגרת העלילה, זויף מכתב שנשלח כביכול מהנצי"ב אל הרב ריינוביץ בלונדון, ובו אישור על קבלת משלוח של מטבעות רוסיים מזויפים והזמנת מטבעות נוספים. באותה עת, אשמה מסוג זה נחשבה לעבירה חמורה ביותר שגררה עונש מוות.

הזיוף נחשף בעקבות דקדוק בחתימתו של הנצי"ב על המכתב; הנצי"ב נהג לחתום את שמותיו "נפתלי צביהודא" ביו"ד אחת משותפת (המשמשת כסוף השם "צבי" וכראש השם "יהודא"), ואילו המזייף חתם בשתי יו"דים נפרדות ("צבי יהודא"). חשיפת אי-הדיוק בחתימה הובילה להפרכת ההאשמות ולביטול המשפט.

## תלמידיו
בין תלמידיו נמנו הרב שמעון זינגר, הרב נפתלי הרמן אדלר והרב משה היימסון.

## בתרבות
נחשב כי דמותו של ר' יעקב ריינוביץ' שימשה השראה לדמות "ר' שמואל" ביצירתו של ישראל זנגוויל "ילדי הגטו".

## הערות שוליים

קטגוריה:רבנים בריטים
אייל אדר

**אייל אדר** (נולד ב-1959) הוא מומחה אבטחת מידע וסופר ישראלי.

## ביוגרפיה
אייל אדר נולד ב-1959 בתל אביב, בן לחנה (לבית הרצוג) וללוחם האצ"ל חיים אדר. אחיו הבכור, סגן , בנה של אמו מנישואיה הראשונים לסגן , נהרג ב-1971 בפשיטה על אל-ח'יאם. 

למד ספרות ופילוסופיה והנדסת חשמל באוניברסיטת בן-גוריון בנגב, במסגרת העתודה האקדמית. שירת בצה"ל כחמש וחצי שנים ביחידה 8200. לאחר שחרורו מצה"ל התגורר במשך שש שנים בשווייץ, וועסק בייעוץ בענייני אבטחת מידע, ובין השאר היה חבר בוועדה של הנציבות האירופית לבחינת הדרכים הרצויות להגנה על תשתיות קריטיות. במלחמת המפרץ חזר לישראל, וב-1996 הקים את חברת ITcon, שעסקה בשירותי ייעוץ בנושאי אבטחת מידע.

במקביל לעבודתו באבטחת מידע עסק בכתיבת סיפורת. סיפורים קצרים ומסות שלו התפרסמו בכתבי עת הספרותיים "עכשיו" ו"עלי שיח" ובמדורי הספרות בעיתונים "הארץ", "דבר" ו"מעריב". כסופר היה בקשר הדוק עם הסופרים אהרן אפלפלד ויצחק אוורבוך אורפז. 

בתחילת המאה ה-21 סגר את חברת אבטחת המידע והתמקד בכתיבה. על החלטה זו סיפר: 
:"עד גיל 45 יכולתי לעבור בין העולמות, הקריירה המקצועית והכתיבה, אבל אז גיליתי שאני לא יכול לעשות את שני הדברים ואני חייב לבחור. חשבתי מה עדיף, להיות במצב כלכלי יותר טוב עוד עשר שנים או להיות חתום על ספר או שניים, והבחירה הייתה ברורה. הורדתי את רמת החיים שלי. היום אני חי מאוד צנוע".

## ספריו
* **חיוכו של נער המעלית** – קובץ סיפורים, הוצאת הקיבוץ המאוחד, 1994.
* **השיטה של קרלו** – רומן, הספריה החדשה, 2002.
* **סבתא שטה בשמים** – ספר ילדים, ספרית פועלים, 2006. 
* **מכת שמש** – רומן, תשע נשמות, 2025.

## חיים אישיים
אייל אדר גרוש, אב לשלושה ילדים, מתגורר בתל אביב.

## קישורים חיצוניים
* 
* 
* 
* 
* 
**מכתביו**:
* 

## הערות שוליים

קטגוריה:סופרים ישראלים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1959
אוגוסטוס סיימור פורטר

**אוגוסטוס סיימור פורטר** (באנגלית: **Augustus Seymour Porter**; 18 בינואר 1798 – 18 בספטמבר 1872) היה מדינאי אמריקאי, אשר כיהן כחבר הסנאט של ארצות הברית מטעם מדינת מישיגן.

## ביוגרפיה
### ראשית חייו
פורטר נולד בעיר קננדייגואה שבמדינת ניו יורק. הוא היה בנם של אוגוסטוס פורטר (1849–1769) ואשתו הראשונה לביניה סטיל. אחיו היו אלברט הוול פורטר (1888–1801) ופיטר ביואל פורטר הבן (1871–1806), ודודו היה פיטר פורטר (1844–1773), שכיהן כמזכיר המלחמה של ארצות הברית בממשל ג'ון קווינסי אדמס.

הוא למד באקדמיה של קננדייגואה, ובשנת 1818 השלים את לימודיו בקולג' יוניון בעיר שנקטדי, ניו יורק. למד משפטים, הוסמך לעורך דין, והחל לעסוק במקצוע בעיר דטרויט שבטריטוריית מישיגן.

### קריירה ציבורית
בשנת 1830 מונה פורטר לרשם העיר דטרויט, וב־1837 כיהן כגזבר החברה ההיסטורית של חלוצי מישיגן. בשנת 1838 נבחר לראש עיריית דטרויט, אך התפטר ב־1839 כדי להתמודד על מושב בסנאט של ארצות הברית. הוא הוחלף בתפקידו כראש עיר על ידי אשר ב. בייטס ב־14 במרץ 1839.

פורטר נבחר לסנאט של ארצות הברית מטעם המפלגה הוויגית וכיהן בו מ־20 בינואר 1840 ועד 3 במרץ 1845. הוא לא התמודד לכהונה נוספת ב־1844. במהלך כהונתו כיהן כיושב ראש ועדת הדרכים והתעלות (1841–1845) וחבר בוועדת החוקים (1841–1843).

### חיים אישיים ומותו
ב־25 ביולי 1822 נישא פורטר לשרה א. מנספילד (נפטרה ב־1824). היא נפטרה זמן קצר לאחר לידת בנם היחיד:
* סמואל מ. פורטר (נולד ב־1824), שנפטר בצעירותו.

ב־24 בספטמבר 1832 נישא בשנית לשרה ג. ברנרד (1885–1807), שהייתה בת דודתו – בתם של רוברט פוסטר ברנרד (1850–1784) ואוגוסטה פורטר (1833–1786). שרה הייתה אחותו של פרדריק אוגוסטוס פורטר ברנרד (1889–1809), נשיא אוניברסיטת קולומביה, ושל הגנרל ג'ון ג. ברנרד (1882–1815). היא הייתה גם אחייניתו של הסנאטור הנרי קליי (1852–1777). לשניים נולדו שתי בנות:
* ג'יין א. פורטר (נולדה ב־1833)
* שרה פרדריקה פורטר (נולדה ב־1836), שנישאה בשנת 1863 לסטיבן א. בורל (1868–1826) וחיה בלונדון בשנת 1885.

בשנת 1848 עבר פורטר להתגורר בבית אביו בעיר ניאגרה פולס, ניו יורק, ונפטר שם ב־18 בספטמבר 1872. הוא נקבר בבית הקברות אוקווד שבניאגרה פולס. אשתו שרה נפטרה בניופורט, האי וייט, ב־30 באפריל 1885.

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:בוגרי מכללת יוניון
קטגוריה:חברי הסנאט של ארצות הברית ממישיגן
קטגוריה:סנאטורים חברי המפלגה הוויגית
קטגוריה:אמריקאים שנולדו ב-1798
קטגוריה:אמריקאים שנפטרו ב-1872
נבחרת יפן בכדורגל עד גיל 23

**נבחרת יפן בכדורגל עד גיל 23** מייצגת את יפן בתחרויות כדורגל של המשחקים האולימפיים. בנוסף לכך היא משחקת ב"גביע אסיה בכדורגל עד גיל 23" ובמשחקי אסיה.

## היסטוריה
נבחרת יפן בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
בתחרות אולימפיאדת ברצלונה הוחלט על ידי פיפ"א שנבחרות יכללו כדורגלנים עד גיל 23. נבחרת יפן לא העפילה.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.
* 2000 - סייגו נזאראקי, רויזו מוריאוקה, אצוחירו מיאורה
* 2004 - היטוֹשִי סוֹגָּהָטָ, שינג'י אונו
* 2008 - לא נבחרו
* 2012 - מאיה יושידה, יוּהֶאי טוֹקוּנָגָּ
* 2016 - חירוקי פוג'יהארה, צוקאסה שיוטאני, שינזו קורוקי
* 2020 - מאיה יושידה, הירוקי סאקאי, וטארו אנדו

## גביע אסיה עד גיל 23
תחרות כדורגל "גביע אסיה עד גיל 23" מיועדת לנבחרות עד גיל 23. נבחרות שסיימו את התחרות ב-3 מקומות הראשונים מעפילות לאולימפיאדה.
* 2013 - רבע הגמר
* 2016 - זכייה
* 2018 - רבע הגמר
* 2020 - שלב הבתים
* 2022 - מקום שלישי
* 2024 - זכייה

## משחקי אסיה
תחרות כדורגל במשחקי אסיה מיועדת לנבחרות עד גיל 23.
* 2002 - מקום שני
* 2006 - סיבוב ראשון
* 2010 - זכייה
* 2014 - רבע הגמר
* 2018 - מקום שני
* 2022 - מקום שני

## שחקנים בולטים
* שויה נקאג'ימה - 19 שערים
* מאו הוסויה - 35 משחקים

## קישורים חיצוניים
* נתונים מאתר transfermarkt
* נתונים מאתר globalsportsarchive
* נתונים מאתר worldfootball

יפן
קטגוריה:יפן: כדורגל
קטגוריה:נבחרות יפן